
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 20.12.2001








                      Nr.23/293/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra propunerii legislative pentru modificarea Ordonanţei Guvernului nr.43/1997 privind regimul drumurilor, republicată, primită cu adresa nr.583 din 19 noiembrie 2001.



La întocmirea raportului s-a ţinut seama de avizul negativ al Consiliului Legislativ nr.1189/2001 şi de avizul de respingere a propunerii legislative al Comisiei juridice, de disciplină şi imunităţi nr.583/13.12.2001.



În raport de obiectul şi conţinutul său, propunerea legislativă face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile          

RAPORT

asupra propunerii legislative pentru modificarea Ordonanţei Guvernului nr.43/1997 privind regimul drumurilor, republicată



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond, cu propunerea legislativă pentru modificarea Ordonanţei Guvernului nr.43/1997 privind regimul drumurilor, republicată, trimisă cu adresa nr.583 din 19 noiembrie 2001.



Propunerea legislativă are drept scop eliminarea unei discriminări între societăţile comerciale naţionale din domeniul transporturilor auto şi societăţile comerciale similare străine, prevăzută la art.42 din Ordonanţa Guvernului nr.43/1997 privind regimul drumurilor, republicată.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut propunerea legislativă menţionată mai sus în şedinţa din 19 decembrie 2001.



În urma examinării propunerii legislative şi având în vedere că art.42 din Ordonanţa Guvernului nr.43/1997 privind regimul drumurilor a fost abrogat prin Ordonanţa Guvernului nr.79/2001, publicată în Monitorul Oficial al României, Partea I, nr.541/2001, de avizul negativ al Consiliului Legislativ şi de avizul de respingere al Comisiei juridice, de disciplină şi imunităţi, Comisia pentru industrii şi servicii a hotărât, cu unanimitate de voturi, respingerea propunerii legislative.



În raport de obiectul şi conţinutul său, propunerea legislativă face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile

Expert, Daniel Bădina

